สวัสดีค่ะ คือว่าเพื่อนหนูเขามีอาการปวดท้องน้อยตรงกลาง เป็นๆหายๆมา2-3วันแล้วค่ะ แล้วก็มีอาการปวดอุจจระ คลื่นไส้ ปวดตามเนื้อตัว อ่อนแรง ไม่ทราบว่าเพื่อนหนูเป็นอะไรหรอคะ?
สวัสดีค่ะ อาการปวดท้องน้อยตรงกลาง ปวดคล้ายปวดอุจจาระ คลื่นไส้ อาจเกิดจาก การมีลำไส้อักเสบหรือติดเชื้อจากอาหารเป็นพิษ จากการรับประทานอาหารที่ไม่สุกสะอาดหรือค้างคืน สาเหตุอื่นๆเช่น มีลำไส้แปรปรวน กระเพาะปัสสาวะอักเสบ อาจจะมีปัสสาวะปนเลือดหรือปัสสาวะขัดๆร่วมด้วย หรือปวดจากกล้ามเนื้อหรือเส้นเอ็นอักเสบจากการใช้งาน มักเจ็บสัมพันธ์กับท่าทางได้เบื้องต้นพักการใช้งาน งดยกของหนัก งดการมีเพศสัมพันธ์ กินยาแก้ปวดได้ รับประทานอาหารอ่อนๆสุกสะอาด ดื่มน้ำมากๆ ถ้าถ่ายเหลวหรืออาเจียนร่วมด้วย และควรไปพบแพทย์ถ้าปวดมากขึ้นเรื่อยๆไม่ดีขึ้น ถ่ายเหลวเยอะ มีไข้สูง อ่อนเพลีย